**Z á p i s n i c a**

**z 13. zasadnutia Obecného zastupiteľstva Obce Šalov**

**konaného dňa 27.04.2021**

Prítomní: Mgr. Renáta Kassaiová, starostka obce

Poslanci: Ingrida Baranyaiová,

Bc. Renáta Kassaiová,

Eva Molnárová,

Gabriela Szabó,

Ďalší prítomní: Sabína Czafiková, štatutárna zástupkyňa Lepší život Šalov o.z.

Neprítomní: Jolana Kotaszová, poslankyňa – ospravedlnená

Mgr. Adriana Kovács, hlavná kontrolórka obce - ospravedlnená

Zapisovateľka: Alžbeta Čerbová

1. Otvorenie zasadnutia a schválenie programu rokovania

2. Voľba návrhovej komisie, určenie overovateľov a zapisovateľa zápisnice

3. Kontrola plnenia uznesení

4. Návrh VZN obce Šalov o zrušení VZN č. 11/2015 o štatúte Klubu voľno-časových

aktivít v Šalove

5. Návrh „Zmluvy o nájme nebytových priestorov“ so žiadateľom – Lepší život Šalov o.z.

6. Informácia starostky obce

7. Rôzne

8. Interpelácia poslancov

9. Diskusia

10. Záver

**1. Otvorenie zasadnutia a schválenie programu rokovania**

Zasadnutie obecného zastupiteľstva otvorila a viedla starostka obce Mgr. Renáta Kassaiová.

Privítala všetkých prítomných na 13. zasadnutí OcZ, a konštatovala, že sú prítomní štyria poslanci, a obecné  zastupiteľstvo je uznášania schopné. Poslankyňa Kotaszová je ospravedlnene neprítomná z dôvodu PN, hlavná kontrolórka ospravedlnene neprítomná.

Na zasadnutí je prítomná – pozvaná Sabína Czafiková, štatutárna zástupkyňa Lepší život Šalov o.z.

Starostka obce požiadala poslancov, aby sa k návrhu programu vyjadrili. Poslanci nemali žiadne pripomienky ani návrhy na doplnenie, preto starostka obce požiadala prečítať návrh uznesenia a zároveň požiadala o hlasovanie k bodu programu rokovania, návrh uznesenia prečítala Bc. Kassaiová.

Pozvánka s programom rokovania tvorí prílohu zápisnice.

**Návrh uznesenia č. 101/2021**

Obecné zastupiteľstvo v Šalove

**schvaľuje**

program rokovania 13. zasadnutia OcZ

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**2. Voľba návrhovej komisie, určenie overovateľov a zapisovateľa zápisnice**

Za členov návrhovej komisie starostka obce navrhla poslancov: Bc. Renáta Kassaiová, Ingrida Baranyaiová, Eva Molnárová.

Za overovateľov zápisnice boli určení poslanci: Gabriela Szabó, Eva Molnárová.

Za zapisovateľa zápisnice z rokovania OcZ bola určená: Alžbeta Čerbová.

Starostka obce požiadala poslancov, aby sa zloženiu návrhovej komisie vyjadrili. Zo strany poslancov neboli žiadne pripomienky, preto jej zloženie bolo dané na odsúhlasenie. Návrh uznesenia prečítala Bc. Kassaiová.

**Návrh uznesenia č. 102/2021**

Obecné zastupiteľstvo v Šalove na návrh starostky

**volí**

návrhovú komisiou v zložení: Bc. Renáta Kassaiová, Ingrida Baranyaiová, Eva Molnárová.

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**3. Kontrola plnenia uznesení**

K tomuto bodu programu vypracovala správu Mgr. Adriana Kovács hlavná kontrolórka obce, v ktorom informovala poslancov, ako sa plnia uznesenia uložené na poslednom zasadnutí OcZ, ktoré sa konalo 22.3.2021. Z dôvodu ospravedlnenej neprítomnosti hlavnej kontrolórky správu prečítala starostka obce, ktorá dala priestor poslancov na pripomienkovanie.

K správe o kontrole plnení uznesení poslanci nemali žiadne pripomienky, starostka obce požiadala o prečítanie návrhu uznesenia a následne k hlasovaniu, návrh uznesenia prečítala Bc. Kassaiová.

Správa hlavného kontrolóra o plnení uznesení pre OZ v Šalove tvorí prílohu zápisnice.

**Návrh uznesenia č. 103/2021**

Obecné zastupiteľstvo v Šalove po kontrole plnenia uznesení z 12. zasadnutia OcZ

**berie na vedomie**

správu o plnení uznesení z 12. Zasadnutia OcZ, ktoré sa konalo dňa 22.3.2021

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**4. Návrh VZN obce Šalov o zrušení VZN č. 11/2015 o štatúte Klubu voľno-časových aktivít v Šalove**

Starostka obce informovala poslancov, že návrh VZN obce Šalov č. 1/2021 o zrušení VZN č. 11/2015 o štatúte Klubu voľno-časových aktivít v Šalove, bolo vyvesené v zákonom stanovenej lehote na oznamovacej tabuli obce a na webovom sídle obce, a to v období od 23.3.2021 do 7.4.2021, a bol doručený aj poslancom domov. Poslanci OcZ nemali žiadne poznámky, a ani počas vyvesenia na pripomienkovania neboli evidované žiadne pripomienky. Hlavná kontrolórka obce písomne poslala pripomienku na formálnu úpravu VZN a na úpravu názvu, ktoré boli upravené pred zasadnutím OcZ, a nový upravený návrh bol predložený na schválenie dňom 27.4.2021.

K tomuto bodu programu starostka obce požiadala o prečítanie návrhu uznesenia a následne k hlasovaniu, návrh uznesenia prečítala Bc. Kassaiová.

Všeobecné záväzné nariadenie obce č. 1/2021 o zrušení VZN č. 11/2015 o štatúte Klubu voľno-časových aktivít v Šalove tvorí prílohu tejto zápisnice.

**Návrh uznesenia č. 104/2021**

Obecné zastupiteľstvo v Šalove po prerokovaní programového bodu Návrh VZN obce Šalov o zrušení VZN č. 11/2015 o štatúte Klubu voľno-časových aktivít

**schvaľuje**

VZN Obce Šalov č. 1/2021, ktorým sa ruší VZN č. 11/2015 o štatúte Klubu voľno-časových aktivít dňom 27.4.2021

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**5. Návrh „Zmluvy o prenájme nebytových priestorov“ so žiadateľom – Lepší život Šalov o. z.**

V tomto bode programu starostka obce informovala poslancov, že v súlade uznesením OcZ v Šalove č. 94/2021 zo dňa 22.3.2021 bol zverejnený zámer obce prenajať majetok obce – nebytový priestor spôsobom hodného osobitného zreteľa pre občianske združenia Lepší život Šalov o.z., na úradnej tabuli obce a aj na webovom sídle obce v období od 6.4.2021, v zákonom stanovenej lehote najmenej 15 dní.

Počas doby zverejnenia, neboli doručené žiadne pripomienky ani dotazy k uvedenému zámeru, preto starostka obce vypracovala návrh nájomnej zmluvy, ktorý bol poslaný poslancom, advokátke a aj hlavnej kontrolórke na pripomienkovanie.

Zo strany advokátke bola doručená pripomienka, že suma 1 euro za prenájom nehnuteľnosti je veľmi málo, a mala by byť určená podľa rozlohy na m2, nakoľko obec takto prichádza o mesačný príjem o niekoľko desiatok eur. HK obce poslala nový návrh zmluvných podmienok. Pred zasadnutím hlavnou kontrolórkou upravený návrh nájomnej zmluvy bol predložený poslancom, ktorý hneď aj pripomienkovali poslanci, že v článku II. Predmet a účel nájmu v bode 2 je uvádzané, že „nájomca je oprávnený predmet nájmu užívať na účely vykonávania aktivít združenia v prospech obyvateľov obce Šalov v zmysle stanov“, ku ktorému bodu zo strany poslancov boli predložené otázky, a to, že presne akých aktivít sa týka, nakoľko to potom súvisí aj so skončením nájmu z dôvodu uvedeným v článku VI. ods. 2 bod b: - ak nájomca užíva nebytové priestory na iný účel ako bolo touto zmluvou dohodnuté, preto treba presne špecifikovať účel nájmu. Ďalšie dotazy boli smerované na plánované opravy a úpravy priestorov, nakoľko tieto môžu byť vykonávané len so súhlasom obce, a mohlo by to byť na dnešnom rokovaní aj prejednané a aj schválené.

Na zasadnutie bola pozvaná aj konateľka občianskeho združenia Sabína Czafiková, ktorá zabezpečuje a riadi činnosti združenia v zmysle stanov OZ, aby sa vyjadrila presnejšie, aké aktivity plánujú v administratívnej budove vykonávať, nakoľko v žiadosti o prenájom nebytových priestorov neboli jasne konkretizované činnosti a aktivity, a v stanovách OZ je spomínané, že OZ môže vykonávať aj doplnkovú podnikateľskú činnosť, ktorá v žiadosti nebola uvedené. Starostka obce otvorila priestor na prerokovanie jednotlivých bodov návrhu nájomnej zmluvy, tlmočila jednotlivé pripomienky, a požiadala Sabinu Czafíkovú, konateľku OZ, aby sa vyjadrila a odpovedala na poslancom kladené otázky z dôvodu, že v žiadosti o prenájom nebytových priestorov doručenej obci dňa 12.2.2021 neboli bližšie vymenované činnosti, ktoré má v pláne združenie vykonávať, a stanovy OZ priložené k žiadosti obsahujú veľké množstvo činností, a tiež v stanovách je uvedená aj podnikateľská činnosť. Konateľka OZ sa vyjadrila, že ona nevie, čo sa v prenajatých priestoroch bude robiť, ona prišla iba podpísať zmluvu. Poslankyňa Molnárová na jej odpoveď sa opýtala, či si je vedomá, že ona podpisom zmluvy celkom berie na seba zodpovednosť. Bc. Kassaiová sa opýtala, či by podpísala zmluvu aj vtedy, keby tam bola uvedená suma nájomného 100 eur na mesiac, na čo konateľka odpovedala jasne, že áno. Ďalšia otázka bola, či by podpísala hocičo obsahujúcu zmluvu, na to odpovedala, že áno, to bol plán. Bc. Kassaiová sa vyjadrila, že ak konateľka nevie oboznámiť zastupiteľstvo s účelom nájmu, ani odpovedať na kladené otázky, ona nebude hlasovať za uzatvorenie nájomnej zmluvy. K odpovedi konateľky sa vyjadrili aj ostatní prítomní poslanci, a boli toho názoru, že na základe tejto odpovede na tomto zasadnutí OcZ nemôže byť nájomná zmluva schválená, a navrhli odložiť rokovanie o nájomnej zmluve.

Starostka obce ďalej zdôraznila, že v návrhu zmluvy o nájomné ako mesačné nájomné je uvedená symbolická suma 1,00 €, ktorú určili poslanci z dôvodu, že nájomca má v pláne urobiť opravy na budove a v prenajatých priestoroch na vlastné náklady s tým, že nebude žiadať prenajímateľa o refundáciu nákladov /oznámené iba slovne/, ale všetky opravy a úpravy nájomca môže vykonať len so súhlasom prenajímateľa, je potrebné, aby sa nájomca vyjadril konkrétne čoho sa opravy budú týkať, a požiadal o súhlas obce, aby poslanci OZ na dnešnom zasadnutí mohli prijať uznesenie ohľadne opráv. Konateľka sa k plánovaným opravám tiež nevedela vyjadriť, ani vymenovať čoho sa opravy budú týkať.

Starostka obce a poslanci sa jednoznačne rozhodli, že tento bod programu zasadnutia bude potrebné riešiť na ďalšom zasadnutí OcZ, ktoré bude zvolané v čo najbližšom termíne s tým, že na zasadnutie bude prítomná hlavná kontrolórka obce a právna zástupkyňa obce, a na budú pozvaní aj ďalšie orgán OZ vrátane konateľky. Poslanci k tomuto bodu programu už nemali ďalšie pripomienky, starostka obce požiadala o prečítanie uznesenia k tomuto bodu programu a následne k hlasovaniu, návrh uznesenia prečítala Bc. Kassaiová.

**Návrh uznesenia č. 105/2021**

Obecné zastupiteľstvo po prerokovaní programového bodu k Návrhu „Zmluvy o nájme nebytových priestorov“ so žiadateľom – Lepší život Šalov o. z.

**a) schvaľuje**

odloženie uzatvorenia „Zmluvy o nájme nebytových priestorov“ so žiadateľom – Lepší život Šalov o. z.

**b) ukladá**

zvolať zasadnutie OcZ v čo najbližšom termíne za účelom znovu prejednania návrhu nájomnej zmluvy so žiadateľom – Lepší život Šalov o. z., ktoré sa uskutoční za prítomnosti hlavnej kontrolórky obce, právnej zástupkyne obce,

**c) ukladá**

na zasadnutie pozvať konateľku občianskeho združenia a aj ďalšie orgány združenia.

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**6. Informácia starostky**

V tomto bode programu starostka obce informovala poslancov OcZ činnosťami obecného úradu od posledného zasadnutia, a predložila aj nové informácie týkajúcich sa života v obci.

Na základe zaslanej písomnej výzvy protokolom dňa 6.4.2021 vedúca klubovej rady Fatima Muchová odovzdala priestory slúžiace ako klub voľnočasových aktivít spolu s inventárom podľa zoznamu zo dňa 7.12.2015 vrátane kľúčov od budovy. Protokol je prílohou zápisnice.

Nastala zmena v organizovaní testovania na Covid - 19 na území obce Šalov, a to že poskytovateľ URGENT s.r.o Levice vypovedala zmluvu k 31.3.2021, a nakoľko testovanie v obci je potrebné naďalej zabezpečiť, bola uzatvorená nová zmluva o poskytovaní služieb s obcou Farná. Zmena nastala aj v čase testovania, testuje sa v piatok. Zmluva je zverejnená na webovej stránke obce.

Starostka obce informovala poslancov, že nám bolo zaslané „Oznámenie o schválení žiadosti“ o nenávratný finančný príspevok z dotácie Nitrianskeho samosprávneho kraja na realizáciu projektu „Úprava verejného priestranstva pred kultúrnym domom“ v celkovej sume 4.000,00 € s tým, že povinná výška spolufinancovania 5 % t. j. 200,00 €. Oznámenie o schválení žiadosti tvorí prílohu zápisnice.

Starostka obce informovala, že je možnosť zapojiť sa do akcie „Vyčistime si Slovensko“, ktorý sa organizuje už desiaty rok na celom území Slovenska pri príležitosti „Dňa zeme“. Do tejto akcie sa môžeme zapojiť od 24.4. do 23.5.2021. Starostka navrhla aby sme sa do tejto akcie zapojili, nakoľko na území obce je veľa miest s nelegálnym odpadom. Bude potrebné zabezpečiť kontajner na vyzbieraný odpad, rukavice a vrecia na zber odpadu. Po informácií starostka otvorila priestor na pripomienkovanie a návrhy. Poslanci s návrhov starostky obce zapojiť sa do tejto akcie súhlasili. Pripomienka na akciu zaslaná tímom spolupatričnosť tvorí prílohu zápisnice.

**Návrh uznesenia č. 106/2021**

Obecné zastupiteľstvo po prerokovaní programového bodu Informácia starostky

1. **berie na vedomie**

informatívnu správu starostky

**b) schvaľuje**

organizovať akciu „Vyčistime si Slovensko“ na území obce Šalov

1. **odporúča**

zabezpečiť kontajner na vyzbieraný odpad, pracovné rukavice pre dobrovoľníkov a dostatočné množstvo vriec na odpad

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
|  | Ingrida  Baranyaiová | Bc. Renáta  Kassaiová | Jolana  Kotaszová | Eva  Molnárová | Gabriela  Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**7. Rôzne**

Schválený program v bode 7. Rôzne neobsahoval žiadne body na prerokovanie, ale v priebehu rokovania pracovníčka OcÚ priniesla mailom zaslanú žiadosť AK LEGATE s.r.o., Bratislava, ak by bola možnosť zaradiť do rokovania OcZ zaradiť znenie poslednej výzvy na uzatvorenie Dodatku č. 2 k nájomnej zmluve s obchodnou spoločnosťou Kovacs agro spol. s.r.o. Hronovce. Z uvedeného dôvodu sa starostka obce opýtala poslancov, či schvaľujú prerokovať túto žiadosť v bode 7. rôzne. Poslanci schválili jednohlasne, následne starostka prečítala celú žiadosť, a požiadala poslancov o vyjadrenie sa k uvedenej veci. Poslanci opätovne poverili starostku obce osobne rokovať s konateľom obchodnej spoločnosti za prítomnosti advokátky, a nevylúčili ďalšiu spoluprácu s firmou Kovacs agro.

**Návrh uznesenia č. 107/2021**

Obecné zastupiteľstvo po prerokovaní programového bodu rôzne

1. **berie na vedomie**

žiadosť AK LEGATE s.r.o. Bratislava vrátane znenie poslednej výzvy Klienta,

**b) poveruje**

starostku obce osobne rokovať s konateľom obchodnej spoločnosti Kovacs agro spol. s.r.o. Hronovce v prítomnosti poverenej advokátky

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
|  | Ingrida  Baranyaiová | Bc. Renáta  Kassaiová | Jolana  Kotaszová | Eva  Molnárová | Gabriela  Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**8. Interpelácia poslancov**

V tomto bode programu neboli predložené žiadne podnety ani dotazy zo strany poslancov OcZ.

**9. Diskusia**

Do diskusie neboli predložené žiadne diskusné príspevky.

**10. Záver**

Po prerokovaní všetkých bodov programu, starostka obce sa poďakovala prítomným za účasť

a ukončila rokovanie OcZ.

Mgr. Renáta Kassaiová

starostka obce

Overovatelia zápisnice:

Gabriela Szabó ...............................

Eva Molnárová ...............................

Zapisovateľka:

Alžbeta Čerbová ..........................